*M/S Silja Festival* vuonna 2005.
**M/S Mega Andrea** (aiemmin **Wellamo** ja **Silja Festival**) on Corsica Ferriesin omistama autolautta. Aiemmin laivaa operoivat Silja Line ja Tallink. Sen reitteinä olivat muun muassa Turku–Maarianhamina/Långnäs–Tukholma sekä Tukholma–Riika.

Historia
--------

Laiva valmistui M/S Wellamo -nimisenä Wärtsilän Helsingin telakalta vuonna 1986 vuotta sisartaan M/S Sveaa (nyk. M/S Mega Smeralda) myöhemmin. 

Laiva asetettiin alun perin reitille Tukholma–Maarianhamina–Turku-reitille, jota se ajoi aina vuoden 2008 heinäkuuhun asti. Kesällä 1990 laiva liikennöi reitillä Helsinki–Tukholma. 

Elokuussa 1991 noin tuhatta matkustajaa kuljettanut *Wellamo* oli vähällä törmätä ohjausvian saaneeseen, lentopetrolilla lastattuun tankkeri *Tärnfjordiin* Tukholman saaristossa. Joidenkin tietojen mukaan etäisyys oli pienimmillään 8 metriä, ja arvioiden mukaan törmäyksestä olisi aiheutunut valtava räjähdys ja suuronnettomuus.

Vuonna 1992 laivan nimi vaihtui Silja Festivaliksi. 20. maaliskuuta – 23. toukokuuta 1993 laiva liikennöi reitillä Vaasa–Uumaja. Silja Linen liityttyä Euroway-liikenteeseen Silja Festivalista tuli Eurowayn toinen laiva M/S Frans Suellin (myöh. *Silja Scandinavia* ja *Gabriella*) ohella reitille Malmö–Travemünde–Lyypekki. Myöhemmin reittiä pidennettiin alkupäässä Kööpenhaminaan.

Euroway-liikenteen loputtua huhtikuussa 1994 Silja Festival siirrettiin takaisin liikennöimään Vaasasta Uumajaan ja Sundsvalliin.

2. syyskuuta 1994 Silja Festival siirrettiin Vaasasta Helsinki–Tallinna-reitille. Kesällä 1995 Silja Festival oli jälleen Vaasa–Sundsvall-reitillä palaten sen jälkeen Helsinki–Tallinna-reitille. 5. huhtikuuta 1997 Silja Festival liputettiin Ruotsin lipun alle ja asetettiin Tukholma–Maarianhamina–Turku-reitille.

Huhtikuussa 2007 Silja Linen uusi omistaja Tallink ilmoitti korvaavansa Silja Festivalin kesällä 2008 M/S Galaxyllä Turku–Maarianhamina-Tukholma-reitillä; Silja Festival siirtyi puolestaan Tukholma–Riika-reitille aloittaen 2. elokuuta 2008 Riiasta Tallink-brändin alla. Laiva liputettiin Latviaan ja kotisatamaksi tuli Riika, mutta virallinen nimi säilyi ennallaan. Laiva sai lisäksi Tallink-värityksen. 

5. huhtikuuta Tallink tiedotti M/S Silja Festivalin siirtyvän pois Tukholma-Riika-linjalta ja korvaavansa aluksen M/S Isabellella, joka luovutettiin varustamolle 4. huhtikuuta 2013.

28. tammikuuta 2014 Silja Festival lähti Tallinnasta Kitimatin satamaan, Kanadaan. Alus vuokrattiin vuodeksi (+ optio 3 vuotta), ja se toimi työväen hotellina. 

4. toukokuuta 2015 Tallink myi aluksen Corsica Ferriesille, joka asetti heinäkuussa 2015 laivan reitille Livorno–Golfo Aranci. Alus sai uuden nimen Mega Andrea.

Kansikuvaus
-----------

* **Kansi 11**: Komentosilta.
* **Kansi 10**: Miehistön tiloja.
* **Kansi 9**: Panorama Bar ja aurinkokansi.
* **Kansi 8**: Dancing Palace (yläkerta), kasino, konferenssitiloja, tax free -myymälä, lahjamyymälä ja aurinkokansi.
* **Kansi 7**: Dancing Palace (alakerta), Trattoria, Captain’s Grill, Café Maritim, Sailor’s Pub ja Buffet Veranda.
* **Kansi 6**: B-, A-, Deluxe- ja Suite-luokkien hyttejä.
* **Kansi 5**: B-, A- ja Deluxe-luokkien hyttejä.
* **Kansi 4**: A- ja B-luokkien hyttejä, neuvonta, leikkihuone, Club 17 ja Sea Shop.
* **Kansi 3B**: Autokansi (nostettava henkilöautokansi).
* **Kansi 3A**: Autokansi.
* **Kansi 2**: C-luokan hyttejä, sauna ja uima-allasosasto sekä baari, konehuoneiden ylätasot ja konevalvomo, miehistön tiloja. *lähde?*
* **Kansi 1**: Yleiset WC-tilat, pää- ja apukonehuoneet, kattilahuone ja muita teknisiä tiloja. *lähde?*

Palvelut
--------

### Ravintolat ja baarit

* *Buffet Veranda*
* *Captain’s Grill*
* *Trattoria*
* *Café Maritim*
* *Dancing Palace*
* *Casino Bar*
* *Sailor’s Pub*
* *Panorama Bar*

### Myymälät

* *Tax Free*
* *Perfumes*
* *Sea Shop*

### Muut palvelut

* *Sauna Pool & Bar* (saunaosasto)
* *Leikkihuone*
* *Game corner* (pelihuone)
* *Casino*
* *Informaatiopiste*
* *Konferenssitiloja*

Lähteet
-------

1. ↑  Mega Andrea; marinetraffic.com
2. ↑  Ruotsinlautta oli vähällä törmätä säiliöalukseen.  *Helsingin Sanomat*, 14.8.1991, s. 8. Näköislehti (maksullinen).
3. ↑  Karlsson, Svenolof: Vuosi ennen Estonian onnettomuutta. Laivojen puutteista vaiettiin.  *Suomen Kuvalehti*, 1997, nro 47, s. 22. Näköislehti (maksullinen).
4. ↑  *Kauppalehti* 17.12.2007.
5. ↑  Backman, Mikael: M/S Isabella luovutettu ostajalle  22.4.2013. Viking Line Abp. Viitattu 25.10.2015.
6. ↑  Tallinki Silja Festival sõitis kuu ajaga üle ookeani *Õhtuleht*.  17.3.2014. Viitattu 25.10.2015. (viroksi)
7. ↑  Corsica Sardinia Ferries erweitert seine Flotte auf 13 Schiffe *Schiffsjournal.de*.  5.5.2015. Viitattu 5.12.2015. (saksaksi)
8. 1 2 3 4 5 6 7 8 9 10  M/S Silja Festival - Cabin Plan 2008 *Valkeatlaivat.net*.  2008.  Arkistoitu 21.7.2015. Viitattu 22.10.2015.

Aiheesta muualla
----------------

* Kuvia tai muita tiedostoja aiheesta **M/S Mega Andrea** Wikimedia Commonsissa

* Valkeat Laivat
* Marinetraffic.com, M/S Mega Andrean sijainti